Σε σύννεφο θε ν᾿ ανεβώ κι απάνω του να κάτσω 
και σαν ψιχάλα στο λαιμό απάνω σου να στάξω 


Ταξιδεμένο µου πουλί περίμενε λιγάκι 
να στείλω στην αγάπη µου ένα γαρυφαλλάκι 


Όσο κι αν θέλει ο έρωτας τον πόλεμο να στήνει 
η αγάπη πάντα τον κοιτά και του ζητά ειρήνη 


Όσα φτερά και πούπουλα έχει το περιστέρι 
τόσα κομμάτια θα γενώ για να σε κάμω ταίρι 


Σε αγαπώ ως αγαπά να κελαηδά τ᾽αηδόνι 
κι ως αγαπά ο ναυαγός το ξύλο που τον σώνει 


Η αγάπη θέλει φρόνηση θέλει ταπεινοσύνη 
θέλει λαγού περπατησιά κι αητού γρηγοροσύνη 


Όντε περάσω και σε ιδώ στην πόρτα ακουμπισµένη 
τα πόδια µου μισεύγουνε µα ο νους μου πίσω μένει 


Μόνο εκείνος π᾿ αγαπά µπορεί να το πιστέψει 
πως της αγάπης η φωτιά τη σταματά τη σκέψη 


Η αγάπη η αληθινή στον άδη τελειώνει 
εκεί που σώμα και καρδιά γίνεται γης και λιώνει 


Άμα θα πάψει ο άνθρωπος αγάπες πια να κάνει 
μπορεί να εἶναι άθαφτος µα έχει πια ποθάνει 


Καινούρια αγάπη τσι παλιάς την πόρτα µη χτυπήσεις 
γιατί κοιμάται η παλιά και θα τηνε ξυπνήσεις 


Στους κάμπους αναστέναξα και βγήκαν δυο λουλούδια 
το’ να η αγάπη μου η παλιά και τ΄αλλο η καινούρια 


Η αγάπη δε ζυγίζεται η νιότη δεν πουλιέται 
και πράμα που χαρίζεται δεν πρέπει να μετριέται 


Παράθυρο στον έρωτα σνοίγω να μπουκάρει 
κι εκείνος το κεφάλι του χτυπάει στο ντουβάρι 


Τα μάτια σου έχουν έρωτα και µέσα ψιχαλίζουν 
και µέσα στο ψιχάλισμα καράβια αρμενίζουν 


Εγώ τρεις κόρες αγαπώ µικρή µου στο χωρίο σου 
η µια είσαι συ κι οι άλλες δυο οι κόρες των ματιών σου 


